《淮阴祠二首 其一》
明代·张如兰

剑锷模糊洗血痕，颓垣如见旧精魂。谁知廖廓无双士，犹自徘徊一饭恩。

咳唾河山归赤帝，解推衣食误王孙。吁嗟此意空千古，淮水凄凉白日昏。

作者简介：南京羽林卫人，字德馨。世袭指挥使。中武举第一人，官淮徐漕运参将。督漕治河，所至有声绩。凡南京大利弊兴革，无不条议。博极群书，谈古今事如指掌。有《文章兵法谱》及诗文集。